CELEX: 62016CN0080
Language: el
Date: 2016-02-12 00:00:00
Title: Υπόθεση C-80/16: Αίτηση προδικαστικής αποφάσεως την οποία υπέβαλε το tribunal administratif de Montreuil (Γαλλία) στις 12 Φεβρουαρίου 2016 — ArcelorMittal Atlantique et Lorraine κατά Ministre de l’Écologie, du Développement durable et de l'Énergie

18.4.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 136/18
            
         Αίτηση προδικαστικής αποφάσεως την οποία υπέβαλε το tribunal administratif de Montreuil (Γαλλία) στις 12 Φεβρουαρίου 2016 — ArcelorMittal Atlantique et Lorraine κατά Ministre de l’Écologie, du Développement durable et de l'Énergie
   (Υπόθεση C-80/16)
   (2016/C 136/24)
   Γλώσσα διαδικασίας: η γαλλική
   
      Αιτούν δικαστήριο
   
   Tribunal administratif de Montreuil
   
      Διάδικοι στην υπόθεση της κύριας δίκης
   
   
      Προσφεύγουσα: ArcelorMittal Atlantique et Lorraine
   
      Καθού: Ministre de l’Écologie, du Développement durable et de l'Énergie.
   
      Προδικαστικά ερωτήματα
   
   
               1)
            
            
               Παρέβη η Επιτροπή, καθόσον απέκλεισε, στην απόφασή της 2011/278/ΕΕ (1), από την τιμή του δείκτη αναφοράς του θερμού μετάλλου τις εκπομπές που συνδέονται με τα απαέρια που ανακυκλώνονται στην παραγωγή ενέργειας, το άρθρο 10α, παράγραφος 1, της οδηγίας 2003/87/ΕΚ (2), σχετικά με τους κανόνες καθορισμού εκ των προτέρων δεικτών αναφοράς και, ιδίως, τον σκοπό αποδοτικής ανακτήσεως ενέργειας από απαέρια και τη δυνατότητα παροχής δωρεάν δικαιωμάτων εκπομπής σε περίπτωση ενέργειας που παράγεται από απαέρια;
            
         
               2)
            
            
               Παρέβη η Επιτροπή, στηριζόμενη, στο πλαίσιο της αποφάσεως αυτής, κατά τον καθορισμό του δείκτη αναφοράς του θερμού μετάλλου, στα στοιχεία που προέρχονται από το BREF σιδήρου και χάλυβα και από τις LDSD 2007, την υποχρέωσή της να χρησιμοποιεί τις πλέον ακριβείς και επικαιροποιημένες επιστημονικές ενδείξεις που έχει στη διάθεσή της καθώς και/ή την αρχή της χρηστής διοικήσεως;
            
         
               3)
            
            
               Μπορεί η επιλογή της Ευρωπαϊκής Επιτροπής –εφόσον αποδεικνύεται– να λάβει υπόψη, κατά τον καθορισμό, με την απόφαση 2011/278/ΕE, του δείκτη αναφοράς για το πυροσυσσωματωμένο μετάλλευμα, και εργοστάσιο που παράγει στις εγκαταστάσεις αναφοράς ταυτοχρόνως πυροσυσσωματωμένο μετάλλευμα και σφαιρίδια, να καταστήσει παράνομη την τιμή του εν λόγω δείκτη αναφοράς;
            
         
               4)
            
            
               Παρέβη η Επιτροπή την υποχρέωση αιτιολογήσεως που επιβάλλει το άρθρο 296 της Συνθήκης για τη Λειτουργία της Ευρωπαϊκής Ένωσης, επειδή δεν διευκρίνισε ειδικά, στην απόφαση αυτή, τους λόγους της ως άνω επιλογής;
            
         
      (1)  Απόφαση της Επιτροπής, της 27ης Απριλίου 2011 , σχετικά με τον καθορισμό ενωσιακών μεταβατικών κανόνων για την εναρμονισμένη δωρεάν κατανομή δικαιωμάτων εκπομπής κατ’ εφαρμογή του άρθρου 10α της οδηγίας 2003/87/ΕΚ του Ευρωπαϊκού Κοινοβουλίου και του Συμβουλίου (ΕΕ L 130, σ. 1).
   
      (2)  Οδηγία 2003/87/ΕΚ του Ευρωπαϊκού Κοινοβουλίου και του Συμβουλίου, της 13ης Οκτωβρίου 2003, σχετικά με τη θέσπιση συστήματος εμπορίας δικαιωμάτων εκπομπής αερίων θερμοκηπίου εντός της Κοινότητας και την τροποποίηση της οδηγίας 96/61/ΕΚ του Συμβουλίου (ΕΕ L 275, σ. 32).